SAA trek Mamelodi Sundowns lelik voor | Netwerk24
Ninow uit hospitaal en terug in tronk
SAA trek Mamelodi Sundowns lelik voor
Deur Dries Marais, Welkom 16 Mei 2018 00:01
Op Vrydag 11 Mei is SAA se vlug 1013 van Johannesburg na Bloemfontein ’n driekwartier laat.
Die Mamelodi Sundowns-sokkerspan is ook op dié vlug.
Jy kan skaars in die ontvangslokaal van die Bram Fischer-lughawe ingaan. Die sokkerondersteuners rumoer so, geen mens kan dit hou nie. Niemand doen iets daaromtrent nie.
Buite die lughawegebou parkeer verkeersbeamptes net waar hulle wil. Verkeersreëls geld nie vir hulle nie.
Uiteindelik land die vliegtuig tot almal se blydskap.
Toe die groot ontnugtering: Asof Bloemfontein nie gebottelde water of Powerade het nie, is die passasiers se bagasie op die O.R. Tambo-lughawe afgelaai om plek te maak vir die sokkerspan se water en Powerade.
Die bagasie word met die laaste vlug gebring, as daar plek is.
Ek het in my lewe nog nooit sulke swak diens beleef nie.
Is ’n doodgewone sokkerspan se regte verhewe bo myne?
Probeer ’n bietjie by die SAA antwoorde kry. Almal trek net hul skouers op.
Meer oor: My Stem | Saa